Sud-floridaj rokejoj

La sud-floridaj rokejoj estas tersupraĵa ekoregiono el la kariba ekoprovinco de la neotropisa ekozono laŭ la tipologio de la Monda Natur-Fonduso (WWF). Biome la ekoregiono apartenas al tropikaj kaj subtropikaj humidaj foliarbaroj de suda Florido kaj Kij-Insularo en Usono.

 Priskribo 
La ekoregiono nature okupus areon de 2 100 kvadrataj kilometroj  WWF South Florida rocklands. Tiuj arbaroj formiĝas sur kalkoŝtonaj malfermejoj kun tre malprofunda grundo. En kontinenta Florido rokejoj primare ekzistas sur la Rokkresto de Miamo, kiu etendiĝas ekde Miamo-Rivero sude al Nacia Parko Everglades. La sud-floridaj rokejoj plue estas subdividataj en pinajn rokejojn kaj "hamokojn" (angle hammocks) .

 Flaŭro 
 Pinaj rokejoj 
eta|maldekstra|220ra|Pinaj rokejoj en Suda Florido.
La kanopeo de la pin-rokeja komunumo estas dominata preskaŭ ekskluzive de Eliot-pino (Pinus elliottii var. densa). Sub tiu kanopeo troviĝas riĉa subarbaraĵo konsistanta el poacoj, ciperacoj, arekacoj, grimpoplantoj, kaj arbustoj de mezvarma kaj tropika originoj. Kelkaj tipaj specioj estas Andropogon virginicus, Zamia integrifolia, Phyllanthus pentaphyllus, Andropogon floridanus, Tetrazygia bicolor, Tragia saxicola, Dyschoriste angusta, Euphorbia pinetorum, Bothriochloa saccharoides, kaj Aristida beyrichiana  . La pin-rokeja komunumo estas la flaŭre plej diversa plantokomunumo kaj ĝi inkludas plurajn endemiajn speciojn. Kiel subklimata komunumo, la pinaj rokejoj estas dependitaj de incendioj por malhelpi sian transiron al foliarbaj hamokoj.

 Hamokaj rokejoj 
Hamokaj rokejoj formiĝas en rokejoj kie manko de incendio estas permesinta al foliarboj de estiĝi dominantaj, preskaŭ ĉiuj el ili estantaj de tropika origino  . Naturaj kontraŭbrulaj ŝirmzonoj Lexicon Silvestre, nocio 0709 inkludas elmetitajn kalkoŝtonajn klifojn kaj dolinojn  . Kanopeaj specioj inkludas Bursera simaruba, Simarouba glauca (simarubacoj), Coccoloba diversifolia (poligonacoj), Ficus aurea, Sideroxylon foetidissimum (sapotacoj), Dipholis salicifolia (sapotacoj), Ficus citrifolia, Lysiloma latisiliquum (fabacoj), Swietenia mahagoni, kaj Licaria triandra (laŭracoj), Metopium toxiferum (anakardiacoj), Chrysophyllum oliviforme (sapotacoj), Eugenia axillaris (mirtacoj), Gymnanthes lucida (eŭforbiacoj), kaj Calyptranthes pallens (mirtacoj) vegetas en la subarbaraĵo. Quercus virginiana, specio el la mezvarma zono, estas trovebla en hamokaj bordoj .

 Faŭno 
En la ekoregiono vivas 176    da birdaj kaj 36  da mamulaj specioj.

 Konservado 
Kaŭze de sia alta altitudo, la Rokkresto de Miami estis la unua areo kiu estis influata de disvolvigo. La grandskala senarbarigo nuntempe reduktis la pinajn rokejojn al ĉirkaŭ 20 000 km2, plimulto de kiu nuntempe estas protektata ene de la Nacia Parko Everglades. Kontraŭ-incendia agado estas kondukinta al transiro de antaŭa pina rokejo en hamokon aŭ estas estinta okupata de enmetitaj invadaj specioj, kaŭzante klaran perdon de biodiverseco kaj la formorton aŭ preskaŭan formorton de pluraj plantospecioj.

 Vidu ankaŭ 
 Ekologia klasifiko de la tersupraĵoj
 Konservada stato de ekoregiono

 Referencoj 

 Eksteraj ligiloj 

  Ekoregiono NT0164 : Sud-floridaj rokejoj (WWF)
  Sud-floridaj rokejoj (WWF-Wildworld)
  Sud-floridaj rokejoj (Wildworld) - Nacia Geografia Societo
  Sud-floridaj rokejoj (The Encyclopedia of Earth)
  Sud-floridaj rokejoj (Bioimages)
  Sud-floridaj rokejoj (Globalspecies) 
  Situo de la ekoregiono : tajpu  South Florida rocklands 
  Pinaj rokejoj. 

Kategorio:Neotropisaj ekoregionoj
Kategorio:Tropikaj kaj subtropikaj humidaj foliarbaroj
Kategorio:Geografio de Florido
Kategorio:Naturhistorio de Florido